26 W. D. Krohn og B. E. Bendixen. ' [No. 7 



Wat thorn st. mel is gegeuen. 42. 



It. Anno 58 hebben de naber geuen bartelt hembecke vp 

 kniggen stauen 7y 2 fl. 2 sk. vor de grundt lage vam schutzstauen. 



Wat thorn st. mel is gegeuen. 43. 



It Anno 59 hebben de nabers gegeuen Bartelt hembech 7 7» 

 fl. 2 sk. vor da grundtlage vam schutzstauen. 



Wat thorn st. mel is gegeuen. 44. 



It. Anno 61 gegeuen karsten Veideman van Bartels wegen 

 772 fl. 2 sk. thorn schutzstauen vor dat st. mels. 



Vmme einen Gesellen tho holden. 45. 



Do vort is beleuett gewurden durch samptkumpst der gemeynen 

 nabers vnnd eyne neie beleuenge gemakett also dat eyn yder hus- 

 bunde schall eynen gesellen holden de alle wege tho vuir geydt 

 segelt de husbunde vnnd leth eynenn vnbotzmann so moth de vnbotz- 

 man suluest to vuir ghan vnnd nhen junge schal tho vuir gann 

 effte de gesellen schollenn em den ketell effte grapenn vam fuir 

 setten vp dat dar best thorn fuir mach gesehen Werden or sake is 

 dydt vnserm naberen vp der norder sydt mostenn gelick 25 fl. geuen 

 den kopmanne allse anno 52 godt geue dat idt nha dyssen tyden 

 nycht mer gesehen mach. 



Van spelen. 46. 



Dorch vor gaderinge der gemeynen nabers vnnde gesellenn is 

 aff gebracht dysse nha beschreuen spele alse Barscheren vnnd 

 perdeken beslant vnnd Anneken striken kathalsent daruor schall 

 men spelen vinckenuangen geschreuen vth beuell der naber. 



Van der naber^samptkumpst. 47. 



It. Anno 56 des mandages vor vastelauentt do hebben de 

 naber myt sampt den gesellen endrechtygen tho samende gewesen 

 ym schutzstauen vnnd dar suluest vpet neie wedder beleuett dat 

 wen de naber willen tho hope wesen de suluen de dar den nicht 

 erschinen de brocke is eyne 1 t. bers sunder gnade geschreuen vth 

 beuell der naber. 



